แรงซื้อหุ้นใหญ่หนุน SET ปิดบวก 1.47 จุด
แรงซื้อหุ้นใหญ่หนุน SET ปิดบวก 1.47 จุด โดยดัชนีปิดตลาดวันนี้ที่ระดับ 1,721.29 จุด บวก 1.47จุด หรือ 0.09% มูลค่าการซื้อขาย 5.34 หมื่นล้านบาท
4 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,721.29 จุด บวก 1.47จุด หรือ 0.09% มูลค่าการซื้อขาย 5.34 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในวันนี้ยังคงมีความผันผวน ดัชนีสลับบวกลบเกือบทั้งวัน ซึ่งแรงซื้อส่วนใหญ่อยู่ในหุ้นขนาดใหญ่ พร้อมมองว่าภาพรวมตลาดมีโอกาสเป็นบวกในช่วงเดือนมิ.ย.นี้ แม้มีปัจจัยเสี่ยงจากเงินทุนไหลออก รวมถึงราคาน้ำมันดิบเข้ามากดดันในช่วงประชุมโอเปกในวันที่ 22 มิ.ย.61
อย่างไรก็ดี ในช่วงเดือน มิ.ย.นี้ คาดว่าจะเห็นภาพนักลงทุนสถาบันทำ Window Dressing ซึ่งเป็นการเข้าซื้อหุ้น สลับกับขายทำกำไรออกมา โดยหุ้นที่มีโอกาสปรับตัวดีขึ้นในช่วงนี้ อาทิ PTT และ BANPU รวมถึงหุ้นในกลุ่มธนาคาร หลังสะท้อนปัจจัยลบไปหมดแล้วในช่วงก่อนหน้านี้
สำหรับแนวโน้มดัชนีในช่วงเดือน มิ.ย. ประเมินว่า ดัชนีน่าจะเคลื่อนไหวอยู่ในกรอบ 1,700-1,750 จุด โดยหากดัชนีมีการปรับตัวลดลงถือเป็นโอกาสในการเข้าซื้อที่ดี
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SUPER มูลค่าการซื้อขาย 4,197,688.74 ล้านบาท ปิดที่ 1.09 บาท เพิ่มขึ้น 0.05 บาท
PTT มูลค่าการซื้อขาย 4,045,591.70 ล้านบาท ปิดที่ 51.75 บาท เพิ่มขึ้น 0.25 บาท
CPALL มูลค่าการซื้อขาย 3,016,088.88 ล้านบาท ปิดที่ 78.50 บาท ลดลง 1.50 บาท
KBANK มูลค่าการซื้อขาย 2,408,196.45 ล้านบาท ปิดที่ 196.50 บาท เพิ่มขึ้น 1.50 บาท
AOT มูลค่าการซื้อขาย 1,854,614.48 ล้านบาท ปิดที่ 69.75 บาท เพิ่มขึ้น 1.25 บาท
ตลาดหุ้นเอเชีย
